open-index/open-wikipedia-markdown huggingface dataset:
בוב הוברגס

**רוברט ג'ון "בוב" הוברגס** (באנגלית: **Robert John "Bob" Houbregs**; 12 במרץ 1932 – 28 במאי 2014) היה כדורסלן קנדי אשר שיחק בליגת ה-NBA בין העונות –. ב-5 עונותיו כשחקן ב-NBA העמיד ממוצעים של 9.3 נקודות, 5.5 ריבאונדים ו-1.8 אסיסטים למשחק. בין העונות – שימש כג'נרל מנג'ר של קבוצת סיאטל סופרסוניקס.

כהוקרה על הצטיינותו בקבוצת הכדורסל של אוניברסיטת וושינגטון, הוצג בשנת 1987 כחבר בהיכל התהילה של הכדורסל.

## קריירת מכללות
הוברגס נולד בעיר ונקובר שבקנדה, וגדל בסיאטל, ארצות הברית. בין השנים 1950–1953 למד באוניברסיטת וושינגטון, ובלט כשחקן קבוצת הכדורסל שלה. בעונתו הראשונה בוושינגטון קלע 13.6 נקודות בממוצע למשחק וסייע לקבוצה להשוות את הישג השיא שלה – העפלה לשלב רבע הגמר של טורניר אליפות המכללות ("NCAA Elite Eight"). בעונתו השלישית והאחרונה באוניברסיטה רשם ממוצעים של 25.6 ו-11.5 ריבאונדים למשחק והוביל את קבוצתו לפיינל פור אליפות המכללות, בפעם היחידה בתולדותיה. במשחק חצי הגמר הודחה וושינגטון מול אוניברסיטת קנזס, ובמשחק על המקום השלישי גברה על אוניברסיטת המדינה של לואיזיאנה ("LSU"), בה שיחק בוב פטיט, בזכות 42 נקודות של הוברגס. בסיום העונה זכה הוברגס בתואר "שחקן העונה" בליגת המכללות כולה.

## קריירת משחק
הוברגס נלקח על ידי מילווקי הוקס בבחירה השנייה של דראפט ה-NBA 1953, אחרי ריי פליקס שנלקח ראשון. כבר לאחר 11 משחקים עם ההוקס הועבר הוברגס בטרייד לבולטימור בולטס, בתמורה לקלע הוותיק מקס זסלופסקי. בולטימור סיימה את אותה עונה במקום האחרון ב-NBA, עם מאזן שלילי 16–56.

במהלך העונה העוקבת התפרק מועדון הבולטס, ובוסטון סלטיקס צירפה אליה את הוברגס במהלך "דראפט הפיזור" שנערך על שחקני הבולטס. לאחר משחק אחד בבוסטון שוחרר מהקבוצה, וחתם בקבוצת "פורט ויין פיסטונס" (אשר הפכה בהמשך לדטרויט פיסטונס), במדיה שיחק ב-3 העונות הבאות. בעונות  ו- הפסיד עם הפיסטונס בגמר ה-NBA, מול סירקיוז נשיונלס (3–4) ופילדלפיה ווריורס (1–4), בהתאמה. לאחר 17 משחקים בעונת  עזב הוברגס את הפיסטונס ופרש ממשחק, בגיל 25 בלבד.

## לאחר הפרישה ממשחק
בנובמבר 1969 מונה לג'נרל מנג'ר של סיאטל סופרסוניקס, ונשאר בתפקיד זה עד סיום עונת . בין פעולותיו הבולטות ביותר ניתן למנות את החתמתו של ספנסר הייווד (1970), בחירתו בפרד בראון בדראפט ה-NBA (1971), ושליחתו של מאמן ורכז הקבוצה לני וילקינס לקליבלנד קאבלירס (1972).

בשנים הבאות התגורר בעיר אולימפיה שבמדינת וושינגטון, ועבד בחברת ההנעלה קונברס. ב-28 במאי 2014 נפטר הוברגס, בגיל 82.

## קישורים חיצוניים

* 

## הערות שוליים

קטגוריה:כדורסלנים קנדים
קטגוריה:כדורסלני אוניברסיטת וושינגטון
קטגוריה:כדורסלני מילווקי הוקס
קטגוריה:כדורסלני בולטימור בולטס (1944–1954)
קטגוריה:כדורסלני בוסטון סלטיקס
קטגוריה:כדורסלני פורט ויין פיסטונס
קטגוריה:כדורסלני דטרויט פיסטונס
קטגוריה:מנהלי קבוצות ב-NBA
קטגוריה:היכל התהילה של הכדורסל: כדורסלנים
קטגוריה:בחירות דראפט של מילווקי הוקס
קטגוריה:חברי היכל התהילה של כדורסל המכללות
קטגוריה:קנדים ממוצא הולנדי
קטגוריה:קנדים שנולדו ב-1932
קטגוריה:נפטרים ב-2014
אדר גולד

**אדר גולד-רועה** (נולדה ב-18 במרץ 1988) היא זמרת-יוצרת, שחקנית, דוגמנית, מנחה ומוזיקאית ישראלית. הייתה חברה בהרכב עילי בוטנר וילדי החוץ לצד עילי בוטנר, אוהד שרגאי ותום גפן. התפרסמה בתוכנית המציאות כוכב נולד בעונתה השמינית.

## ביוגרפיה
גולד נולדה לזמרת שרי ולשלומי גולד, מעצב גרפי שהיה מתופף להקת פיקוד הצפון. היא עברה את האודישנים והצטרפה לנבחרת העונה השמינית של כוכב נולד.

בשנת 2012 שיחקה גולד בסרט בלדה לאביב הבוכה בתפקיד תמרה.

הייתה חברה בהרכב עילי בוטנר וילדי החוץ לצד עילי בוטנר, אוהד שרגאי ותום גפן (הצטרף בשנת 2017), עד לפירוק ההרכב בשנת 2024.

גולד שפטה יחד עם אמה בתוכנית משפחה בהופעה.

בשנת 2014 התארחה בעונה השנייה של התוכנית פרויקט הלהקה במסגרת ההרכב עילי בוטנר וילדי החוץ.

בפברואר 2019 פרסמה את הסינגל הראשון שלה - "מי ידליק את האור". ביולי 2019 הוציאה את הסינגל השני שלה - "מה אתה רוצה להוכיח".

ב-2023 לאחר פרוץ מלחמת חרבות ברזל, פרסמה את "שיבולים" אשר נכתב על ידי אסי סתיו. השיר הושמע רבות בטקסים ועל ידי ארגונים שונים.

ב-2024, התארחה בתוכנית המציאות "הכוכב הבא לאירוויזיון" עם אימה שרי. הן שרו יחד עם יובל גולד, בנה של שרי ואחיה של אדר, במסגרת "דואט בהפתעה".

באוקטובר 2024 נישאה לדור רועה בנו של המוזיקאי יוני רועה.

## קישורים חיצוניים

* 
* 
* 

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:מתחרות כוכב נולד
קטגוריה:משתתפות פסטיבל הזמר והפזמון
קטגוריה:בוגרי בית הספר החקלאי מקוה ישראל
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:ישראליות שנולדו ב-1988
קטגוריה:ישראלים שנולדו ב-1988
You'll Never Be Alone

"**You'll Never Be Alone**" (בעברית: "**לעולם לא תהיה לבד**") הוא סינגל שהוקלט על ידי הזמרת-יוצרת האמריקאית אנסטייז'ה, מתוך אלבומה השני, Freak of Nature. השיר יצא לאור ב-18 בנובמבר 2002, כסינגל החמישי והאחרון מתוך האלבום.

השיר הגיע למקום התשיעי במצעד שבוולוניה, וה-31 במצעד הסינגלים הבריטי.

## רקע וכתיבה
השיר נכתב והופק על ידי אנסטייז'ה, לואי ביאנקנילו וסאם וואטרס. השיר הוא מעין בלדת פופ, בה אנסטייז'ה אומרת לבן זוגה כי הוא לעולם לא יהיה לבד, וכי לעד תישאר איתו. השיר עוסק בעיקר במערכת יחסים בינה ובין בן זוגה.

הבי-סייד של השיר הוא השיר "You Shook Me All Night Long".

## וידאו קליפ
הווידאו קליפ הנלווה שצולם לשיר הועלה לערוץ היוטיוב של אנסטייז'ה ב-24 בנובמבר 2009, כמה ימים לאחר שיצא כסינגל. בתחילת הקליפ, ניתן לראות את אנסטייז'ה נפרדת לשלום מבן זוגה, ולאחר מכן אותה, כשהיא עוברת תאונת דרכים. בהמשך בן זוגה מגיע לחלצה.

נכון לפברואר 2019, מונה הצפיות של הקליפ עומד על כ-7 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי אנסטייז'ה
קטגוריה:שירים באנגלית
קטגוריה:שירים שנכתבו על ידי אנסטייז'ה
קטגוריה:בלדות משנות ה-2000
קטגוריה:בלדות פופ
קטגוריה:סינגלים בהוצאת אפיק רקורדס
גראסהופר (טיל)

**גראסהופר** (חגב, באנגלית: **Grasshopper**) היה טיל קטן ונסיוני שנבנה כחלק מפרויקט פאלקון 9 על ידי SpaceX.

הטיל מילא תפקיד לקראת המטרה המרכזית של חברת SpaceX לנסות לשכלל את טכנולוגיית הנחיתה של טילים, ובכך להופכם לרב פעמיים ולאפשר שימוש חוזר זול יותר.

## היסטוריה
**הגראסהופר** נודע לציבור לראשונה בשנת 2011 על ידי חוקרי חלל. SpaceX אישרו את קיום הפרויקט זמן קצר לאחר מכן והודיעו שמבחן הטיסה הראשון יהיה ב-2012. מבחן הטיסה עבר בהצלחה רבה: הטיל טס לגובה 32 מטר ונחת בהצלחה.

## מבחני טיסה
בין 2012–2013 נערכו כל מבחני הטיסה של הגראסהופר. הטיסות התרחשו במקגרגור, טקסס.

בספטמבר 2012 הייתה הטיסה הראשונה שארכה רק שלוש שניות באוויר אבל הטיל נחת בבטחה.

בנובמבר 2012, יצא לטיסה השנייה שארכה 8 שניות וטס למרחק של 5.4 מטרים.

בטיסה השלישית שנערכה בדצמבר 2012, הטיל שהה באוויר 29 שניות והגיע למרחק של 40 מטר. בפעם זו הטיל עבד בצורה טובה יותר מכיוון שתוכנן טוב יותר.

ב-7 באוקטובר 2013 הצליח הטיל הגיע לגובה של 744 מטרים ולנחות ללא פגע. זו הייתה הטיסה השמינית והאחרונה שלו.

## מבחנים לאחר השיגור של פאלקון 9
בשנת 2013, עברה SpaceX להשתמש בחלקים הראשונים של הפאלקון 9 שלהם עבור בדיקות נחיתה, בנוסף לבדיקות הקיימות שלהם עם מאיצי בדיקה מוסבים. במרץ 2013 הודיעה חברת SpaceX כי החל מהטיסה הראשונה של הגרסה החדשה - בטיסה השישית של הפאלקון 9, כל חלק יופעל בנפרד ויהיה מצויד בציוד נחיתה הכולל רגלי נחיתה, מערכות RCS, וכנפוני רשת.

התקיימו מספר רב של ניסיונות לבצע נחיתה של חלקים על אסדות צפות בים אך רובם נכשלו והתרסקו במים.

בסוף שנת 2015 SpaceX הצליחה לבסוף להנחית רקטת פאלקון 9 על הקרקע. הניסיון הראשון להנחית את השלב הראשון של הפאלקון 9 על מנחת יבשתי, ליד אתר השיגור שלה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוצרי SpaceX
האקדמיה המלכותית למוזיקה של שוודיה

**האקדמיה המלכותית למוזיקה של שוודיה** (בשוודית: **Kungliga Musikaliska Akademien**) היא אקדמיה שנוסדה בשנת 1771 על ידי גוסטב השלישי, מלך שוודיה, והיא אחת האקדמיות המלכותיות השוודיות. האקדמיה היא ארגון עצמאי, הפועל לקידום התפתחות המוזיקה מן ההיבט האמנותי, המדעי, החינוכי והתרבותי. מנהל האקדמיה הוא פרדריק וטרקוויסט.

כשנוסדה האקדמיה, היה רק אחד מן השותפים להקמתה מוזיקאי מקצועי, פרדיננד סלבל הבן.

באקדמיה 170 חברים שוודיים, השייכים לחוגים שונים של תעשיית המוזיקה והיא מקיימת ועדת מחקר, הפעילה מאז שנות ה-80' של המאה ה-20. חבריה עוסקים בחקר דרמה מוזיקלית, ארכאולוגיה מוזיקלית, התפתחויות עתידות בחיי המוזיקה ומוזיקה בחברה רב-תרבותית. האקדמיה גם מפרסמת ביוגרפיות שונות, דיונים, כתבים אנליטיים וכדומה, והיא מציעה מלגות לסטודנטים למוזיקה ופרסים שונים על תרומות יוצאות-דופן בתחום.

## קישורים חיצוניים

* 

* Joseph Martin Kraus A page dedicated to Joseph Martin Kraus (1756–1792) - "Swedish Mozart", with a list of further links.


## הערות שוליים

שוודיה
תרבות
חלום ליל קיץ (סרט, 1909)

**חלום ליל קיץ** (באנגלית: **A Midsummer Night's Dream**) הוא סרט אילם אמריקאי משנת 1909 בבימוים של צ'ארלס קנט וג'יי סטיוארט בלקטון, ובכיכובם של וולטר אקרמן וצ'ארלס צ'פמן. זהו העיבוד הקולנועי הראשון למחזה באותו שם מאת ויליאם שייקספיר. הסרט צולם בקיץ 1909 ויצא לאקרנים ב-25 בדצמבר אותה שנה.

## תקציר עלילה
דוכס אתונה מצווה על הרמיה (רוז טאפלי) לעזוב את ליסנדר (מוריס קוסטלו) ולהינשא לפי דרישת אביה לדמטריוס (וולטר אקרמן). הנאהבים בורחים אל תוך היער, ועד מהרה הולכים אחריהם גם דמטריוס והלנה (ג'וליה סוויין גורדון). בינתיים, בעלי המלאכה בעיר עורכים חזרות על מחזה לכבוד נישואיהם של הדוכס והיפוליטה. בחזרה ליער טיטניה, מלכת הפיות (פלורנס טרנר) רבה עם פנלופי שמתנקמת בה על ידי כך שהיא שולחת את פאק (גלדיס יוליט) להביא פרח קסום, שיגרום ל"קורבן" הישן להתאהב באדם הראשון שהוא רואה עם יקיצתו. בהמשך ליסנדר ודמטריוס מתאהבים בנערה הלא מתאימה, וטיטניה מתאהבת בבוטום, מנהיג בעלי המלאכה, שפאק כישף אותו והפך את ראשו לראש של חמור. כשפלופי מגלה מה עולל פאק, היא מסירה את הכשפים, והחתונה של הדוכס עם היפוליטה נמשכת כמתוכנן.

## צוות השחקנים
* וולטר אקרמן – דמטריוס
* דולורס קוסטלו – פיה
* הלן קוסטלו – פיה
* מוריס קוסטלו – ליסנדר
* רוז טאפלי – הרמיה
* ג'וליה סוויין גורדון – הלנה
* פלורנס טרנר – טיטניה
* גלדיס יוליט – פאק
* אליטה פרוקטור אוטיס – היפוליטה
* ויליאם המפרי
* ויליאם ו. ראנוס – בוטום
* ויליאם שיאה – בעל מלאכה
* צ'ארלס צ'פמן – קווינס
* צ'ארלס קנט – תזאוס

## מקורות


*
*
*


## לקריאה נוספת

*
*
*
*
*
*
*
*
*
*


## קישורים חיצוניים

* "חלום ליל קיץ" (1909) הסרט המלא באתר יוטיוב

## הערות שוליים

קטגוריה:סרטי 1909
קטגוריה:סרטי דרמה אמריקאיים
קטגוריה:סרטי פנטזיה אמריקאיים
קטגוריה:סרטי שחור-לבן אמריקאיים
קטגוריה:סרטים אילמים
קטגוריה:סרטים מבוססי מחזות מאת ויליאם שייקספיר
ולאד מיריצה

**ולאד מיריצה** (ברומנית: **Vlad Miriță**; נולד ב-2 באוגוסט 1981) הוא זמר רומני.

## היסטוריה
מיריצה נולד בטרגובישטה ובגיל שש עשרה החל ללמוד מוזיקה.

בשנת 2001 הצטרף למקהלה בשם "Madrigal" ולאחר מכן זכה במספר תחרויות מוזיקה, בין היתר הופיע ב-2002 בפסטיבל הלאומי למוזיקה במאמאיה וב-2004 לקח חלק בפסטיבל הבזאר הסלאבי בויטבסק.

בשנת 2006 החל לעבוד כסולן בבית האופרה של בוקרשט, באותה שנה גם זכה בפרס מטעם בית האופרה של וינה.

ב-2008 זכה בקדם האירוויזיון הרומני, כשביצע דואט ביחד עם הזמרת ניקו עם השיר "Pe-o margine de lume", ונבחרו לייצג את רומניה באירוויזיון.

באירוויזיון 2008 שנערך בבלגרד הם עלו לגמר, וזכו במקום ה-20 עם 45 נקודות.

## קישורים חיצוניים

* 

## הערות שוליים

קטגוריה:זמרים רומנים
קטגוריה:זמרי אופרה רומנים
קטגוריה:משתתפי אירוויזיון 2008
קטגוריה:נציגי רומניה באירוויזיון
קטגוריה:רומנים שנולדו ב-1981
On a Night Like This

**On a Night Like This** (בעברית: **בלילה כזה**) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה השביעי, Light Years. השיר יצא לאור ב-11 בספטמבר 2000, כסינגל השני מתוך האלבום.

השיר הגיע למקום הראשון במצעד המוזיקה האוסטרלי, והשני במצעד הסינגלים הבריטי.

## רקע וכתיבה
השיר נכתב על ידי סטיבן טורש, מארק טיילור, גראהם סטאק ובריאן רולינג והופק על ידי טורש וטיילור. השיר הוא שיר בסגנון הדאנס-פופ, המשלב בתוכו גם את סגנון היורודאנס. עם השיר הופיעה מינוג במיני-סיבוב ההופעות שלה, "Summer 2015".

בנוסף לכך, זכה השיר למעמד הכסף בבריטניה, על סך מכירות של 170,000 עותקים.

## וידאו קליפ
הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-8 באפריל 2010. הקליפ בוים על ידי דאגלס אייברי. בקליפ משתתף רוטגר האוור. בתחילת הקליפ, ניתן לראות כמה אנשים מדברים ולאחר מכן את מינוג מגיחה מתוך בריכה.

נכון לאוגוסט 2021, מונה הצפיות של הקליפ עומד על כ-8.5 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים באנגלית
קטגוריה:שירים שנכתבו על ידי מארק טיילור
קטגוריה:שירים על לילות
קטגוריה:שירי יורודאנס
קטגוריה:סינגלים שהגיעו למקום הראשון במצעד הסינגלים האוסטרלי
פרדריקה סטנהאמר

**פְרֶדֶריקָה סְטֶנהָאמָר** (בשוודית: **Fredrika Stenhammar** לשעבר אנדרה, 19 בספטמבר 1836 בוויסבי - 7 באוקטובר 1880) הייתה זמרת סופרן אופראית שוודית.

סטנהאמר הייתה אחותה של נגנית העוגב השוודית הראשונה אלפרידה אנדרה. היא למדה בקונסרבטוריון בלייפציג בשנים 1851–1854, שרה באופרה של החצר בדסאו בשנים 1854–1855 ובהאופרה המלכותית השוודית
ב-1855–1857. היא הייתה תלמידה של ז'ילבר דיפרה בשנים 1857–1858 ושרה באופרה בווינה ב-1859. בשובה לשוודיה הייתה לפרימה דונה ולמדריכת שירה באופרה המלכותית השוודית. ב-1864 התקבלה לאקדמיה המלכותית השוודית למוזיקה. היא נישאה לזמר האופרה אוסקר פרדריק סטנהאמר (1884-1834).

## קישורים חיצוניים

* 

קטגוריה:זמרות שוודיות
סטנהאמר
קטגוריה:ילידות 1836
קטגוריה:נפטרות ב-1880
צו מרפאתי

**טיפול מרפאתי כפוי** (צו מרפאתי) הוא טיפול במרפאה, הנכפה על אדם הזקוק לטיפול רפואי נפשי, על-פי הוראה כתובה של פסיכיאטר מחוזי, שבעל סמכות של בית משפט שלום, או על-פי צו של בית משפט מכוח חוק טיפול בחולי נפש, וחרף הוראות חוק זכויות החולה. בשונה מאשפוז כפוי, שבו נשללת חירות החולה באופן קיצוני, במסגרת טיפול מרפאתי כפוי, יכול החולה להמשיך את חייו במסגרת המשפחה והקהילה, והוא מחויב רק להתייצב במרפאה מדי פעם לשם קבלת הטיפול.

הטיפול המרפאתי הכפוי, עשוי לכלול הן תרפיית שיחות עם פסיכולוג או פסיכיאטר, אך בעיקר מתן תרופות אנטי-פסיכוטיות בכפייה.

## ערר על טיפול מרפאתי כפוי
כל אדם רשאי להגיש ערר על הוראה לטיפול מרפאתי לוועדה פסיכיאטרית. הוועדה תדון בערר לא יאוחר מ-10 ימים מיום הגשתו ורשאית לאשר את ההחלטה להורות על טיפול מרפאתי כפוי, לבטלה או לשנותה.
בדיון בפני הוועדה הפסיכיאטרית רשאי החולה להיות מיוצג על ידי עורך-דין, אך רוב האוכלוסייה שניתנת לה צו מרפאתי כפוי היא אוכלוסייה מוחלשת ואיננה יכולה להרשות לעצמה לשכור עורך דין או לפנות אל עורך דין, ועל כן חלק מהחולים נאלצים לייצג את עצמם או להיעזר בסניגוריה הציבורית. יש הטוענים שבשל ייצוג לא ראוי חולים נאלצים לקבל חומרים כימיים שעשויים להיות מסוכנים להם בכפייה וללא יכולת ערר אמיתית, מנגד יש הטוענים שהתרופות מסייעות בייצוב מצבו של החולה וחזרתו לתפקוד בקהילה.

## ראו גם
* חוק טיפול בחולי נפש

קטגוריה:טיפולים פסיכיאטריים
ישיבת ישועות משה

[ממוזער|היכל הישיבה במהלך [תפילת מוסף של ראש חודש תמוז תשע"ח(בעמוד הימני עומד האדמו"ר רבי ישראל הגר, בעמוד השמאלי עומד ראש הישיבה הרב ויז'ניצר)]]
ממוזער|מבנה הישיבה
**ישיבת ישועות משה** (מוכרת גם בשם "ישיבת ויז'ניץ ברכפלד") היא ישיבה גדולה של חסידות ויז'ניץ. מ-2003 היא במודיעין עילית, ובה כ-300 תלמידים. הלימוד בה הוא בצורה העיונית בדומה לשיטת הלימוד בישיבות הליטאיות.

## היסטוריה
הישיבה הוקמה בסוף שנת תשנ"ח על ידי רבי משה יהושע הגר האדמו"ר מויז'ניץ, לאחר הגידול במספר התלמידים בישיבת בית ישראל ודמשק אליעזר בשיכון ויז'ניץ בבני ברק. שמה ניתן לה בשנת תשע"ב על שם ספרו של האדמו"ר.

הישיבה החלה בשכונת הר נוף, במבנה המשמש כיום את ישיבת חיי משה. בשנת תשס"ג עברה הישיבה למודיעין עילית. עד שנת תשע"ו שכנה במבנים זמניים (קראוונים) ששימשו לפני כן את ישיבת מיר ברכפלד, ובהמשך עברה למבנה ברחוב רבי עקיבא בעיר. מבנה הישיבה מכיל 6 קומות, ובהם בית מדרש ואוצר ספרים, מקווה, אולם ארוחות, חדרי שיעורים וחדרי פנימייה. בקומה התחתונה נמצאת הישיבה הקטנה, עם בית מדרש נפרד וחדרי שיעורים. הנחת אבן הפינה לבניין הישיבה נערכה בתחילת תשע"ב..

הישיבה מונה, נכון ל-2019, כ-250 בחורים בישיבה גדולה, כ-30 אברכים בכולל שנמצא בישיבה, וכ-60 בחורים נוספים בישיבה קטנה.

## צוות הישיבה
ראש הישיבה הוא הרב יוסף ויז'ניצר. המשגיחים: הרב אליעזר הורוביץ, הרב ישראל וייס, הרב אשר ויז'ניצר והרב אברהם אליעזר הוס.

צוות הר"מים: הרב נפתלי גרוס, הרב אייזיק טוביאס (דיין בבית הדין 'הישר והטוב' של הרב זלמן נחמיה גולדברג), הרב דוד פלדמן, הרב אברהם מרדכי וייס, הרב יעקב יחזקיה הגר, הרב משה שטיינמץ (שכיהן גם כראש ישיבת קוידינוב בבני ברק) והרב יחזקאל הופמן שמשמש גם כמשפיע.

מאז ייסוד הישיבה כיהנו בה הרב חיים וייס כר"מ, יחד עם הרב אלכסנדר הגר כמשיב.

בעבר היה אחראי על לימודי הבקיאות.

## סדרי הלימוד בישיבה
צורת הלימוד בישיבה דומה לשיטת הלימוד בישיבות הליטאיות. הישיבה מתייחדת משאר הישיבות החסידיות בסדרי לימוד בימי שישי ושבת; ביום שישי נמסר שיעור עיון כבכל יום, ובשבת אחר הצהריים מתקיים סדר לימוד. ביום חמישי מוסר ראש הישיבה הרב ויז'ניצר שיעור כללי. אחת לשבוע נמסר שיעור לקבוצת בחורים על ידי הרב משה פרידמן ראש הכולל בישיבה, והם מודפסים על ידי התלמידים; נכון ל-2019 יצאו לאור 4 ספרים על מסכתות סוכה, נדרים וגיטין, בבא קמא ובבא מציעא. כן נמסר שיעור שבועי בהלכות שבת על ידי הרב משה יאדלר, מחבר ספרי 'מאור השבת'.

### ישיבה קטנה
בישיבה יש גם ישיבה קטנה, בראשות הרב משה גשטטנר. לומדים בה כ-60 תלמידים.

## קישורים חיצוניים
* ישיבת ישועות משה באתר עולם התורה
* הערב ייחנך הבניין הגדול של ישיבת 'ישועות משה' ויז'ניץ במודיעין עילית
* 
* ישיבת ישועות משה ויז'ניץ ברכפלד באתר JDN
* 
* 

## הערות שוליים

קטגוריה:ישיבות גדולות בישראל
קטגוריה:ישיבות חסידיות בישראל
קטגוריה:הר נוף: ישיבות
קטגוריה:מודיעין עילית: ישיבות
קטגוריה:חסידות ויז'ניץ
קטגוריה:ישיבות חסידות ויז'ניץ
הר פיילוט (אלברטה)

**הר פיילוט** (באנגלית: **Pilot Mountain**; מילולית: הר הטייס) הוא הר הממוקם לצד עמק נהר בואו, בשטח הפארק הלאומי באנף, בהרי הרוקי הקנדיים, בפרובינציית אלברטה שבקנדה

גובהו של ההר 2,954 מטרים מעל פני הים; ההר מתנשא לגובה של 302 מטרים מעל סביבתו.

ההר ממוקם ברכס מאסיב, מזרחית לעיירה באנף, 3 קילומטרים צפונית להר ברט, ממערב לכביש המהיר טראנס-קנדה.

## היסטוריה
### מקור השם
שמו של ההר ניתן לו בשנת 1884 על ידי ג'ורג' מרסר דוסון.

ההר נקרא בשם זה בשל מיקומו - בסמוך להר עמק נהר בואו משנה את כיוונו, ולכן ניתן לראותו מכל מקום בעמק (בכך מהווה ההר מעין "טייס" המשנה את מסלול העמק).

### הטיפוס על ההר
הראשונים שהעפילו לפסגת ההר היו אנשי הסקר הגאולוגי שנערך בשנת 1885.

## לקריאה נוספת
• Gerry Shea, **[https://books.google.co.il/books?id=cnpGHa1TPPgC&pg=PA146&lpg=PA146&dq=%22Pilot+Mountain%22+Alberta&source=bl&ots=Ek2Nk7j_hq&sig=ACfU3U2qHX6mG4Q4xl1lj_nIPQbrx-t-rA&hl=en&sa=X&ved=2ahUKEwjE2t_63s3gAhXECOwKHWuDBBA4FBDoATADegQIBxAB#v=onepage&q=%22Pilot%20Mountain%22%20Alberta&f=false Mountain Treks in Alberta]**, P 146

• Alan Kane, **[https://books.google.co.il/books?id=ntm9BCjGc4YC&pg=PT92&lpg=PT92&dq=%22Pilot+Mountain%22+-Sky&source=bl&ots=MVZOuHwZpO&sig=ACfU3U3NGoq_FuUTbLGWee3g0ofNeXzPDQ&hl=en&sa=X&ved=2ahUKEwjn1b7dqtLgAhWE3eAKHRyMBs04HhDoATAHegQIBBAB#v=onepage&q&f=false Scrambles in the Canadian Rockies]**

## קישורים חיצוניים

* הר פיילוט באתר "אנציקלופדיית ההרים הקנדית"
* תצלום הר פיילוט משנת 1930
* מפת אזור הר פיילוט
* הר פיילוט באתר peakbagger
* הר פיילוט - מידע למטפסים באתר explor8ion
* הר פיילוט - מידע למטפסים באתר summitpost
* הר פיילוט באתר summitsearch
* תיאור הטיפוס על הר פיילוט ותצלומים מהטיפוס
* תיאור הטיפוס על הר פיילוט
* תחזית מזג אוויר עדכנית עבור הר פיילוט
** סטטיסטיקות מזג אוויר עבור הר פיילוט
** תחזית מזג אוויר עדכנית ארוכת טווח (לפי גבהים) עבור הר פיילוט

## הערות שוליים

פיילוט
פיילוט
לוקאס בראיינט

**לוקאס בראיינט** (באנגלית: **Lucas Bryant**; נולד ב-28 בספטמבר 1978) הוא שחקן קנדי-אמריקאי המוכר בעיקר בזכות גילום הדמות ניית'ן וורנוס בסדרת הטלוויזיה "הייבן".

## ביוגרפיה
בראיינט נולד בעיירה אלמירה שבאונטריו להורים בעלי אזרחות אמריקאית ממוצא פיני. יש לו אזרחות כפולה קנדית-אמריקאית.

בראיינט נישא לשחקנית האוסטרלית קרסטי הינצ'קליף. ב-2008 נולדה לזוג בת בכורה וב-2015 נולד להם בן. המשפחה מתגוררת בסנטה מוניקה, קליפורניה מאז 2010.

## פילמוגרפיה נבחרת
### סדרות טלוויזיה

## סרטי טלוויזיה

### סרטי קולנוע

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה קנדים
קטגוריה:אמריקאים ממוצא פיני
קטגוריה:בוגרי שרידן קולג'
קטגוריה:אמריקאים שנולדו ב-1978
מארק פלגרינו

**מארק רוס פלגרינו** (באנגלית: **Mark Ross Pellegrino**; נולד ב-9 באפריל 1965) הוא שחקן אמריקאי. התפרסם בזכות גילום דמותו של ג'ייקוב בסדרה "אבודים" ודמותו של לוציפר בסדרה "על טבעי".

## ביוגרפיה
פלגרינו נולד ב-9 באפריל 1965 בלוס אנג'לס, קליפורניה לאם ממוצא שוודי ולאב ממוצא איטלקי.

נישא ב-2008 לבמאית הקולנוע טרייסי עזיז והפך לאב חורג לבתה ולבנה.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1965
יחידת מפת"ח

**יחידת מפת"ח** (**מ**רכז **פ**יתוח **ת**וכנה ומ**ח**שוב) היא היחידה הטכנולוגית של זרוע הים הישראלי. היחידה היא הגוף המרכזי האחראי על מחקר, תכנון, פיתוח, יישום ושילוב מערכות עתירות תוכנה, עבור מוצבי החוף וכלל פלטפורמות הלחימה בזרוע. זהות משרתי היחידה אסורה בפרסום.

## תפקידי היחידה
המרכז מהווה בית תוכנה למחקר ופיתוח למערכות שונות עבור המערך הלוחם בחיל הים (סטי"לים, צוללות, כלי בט"ש, מסוקים, מטוסים, לוחמה זעירה) ועבור תומכי הלחימה (המערך החופי, בסיס ההדרכה, מספני המטה), כולל:

*מערכות לחימה מבצעיות, כגון מערכות שו"ב (שליטה ובקרה), מערכות תקשורת מבצעיות ומערכות לוחמה אלקטרונית.

*מערכות סימולציה וסימולטורים.

*מערכות מידע (הפעלת הכוח המבצעי, בניין הכוח, לוגיסטיקה, תהליכי רכש ופיננסים).

* מערכות מחקר מודיעין ואבטחת מידע.

## מבנה היחידה
ביחידה צוותי פיתוח עצמאיים וצוותי פיתוח בתעשייה העוסקים בפיתוח תוכנה בפרויקטים בחזית הטכנולוגיה.

היחידה מורכבת משבעה ענפים:

* פיתוח תוכנה
* סייבר
* מערכות מידע
* דיגיטל
* שילובים
* שת"פ
* משו"ב

ענפי התוכנה והשילובים מורכבים מעתודאים בוגרי הנדסת מחשבים/מדמ"ח/הנדסת תוכנה/הנדסת מערכות מידע ובוגרי קורס תכנות אשר מובילים בחיל-הים את מחקר ופיתוח תוכנות מערכות הלחימה, השליטה והבקרה. עיקר עיסוקם הוא בתחומי הפיתוח, החל משלב ייזום הפיתוח של מערכת חדשה, דרך תכנון ארכיטקטורת תוכנת המערכת, ועד למחקר טכנולוגיות מתקדמות, קידוד, עיצוב, אינטגרציה ושילוב התוכנה במערך המבצעי.
תפקיד ענף סייבר ושת"פ הוא הגנה על תשתיות הלחימה המבצעיות ותקינות הרשתות, ומשרתים בהם בין היתר מדריכי סימולטור ובוגרי קורס 'מחשוב'.
מאחר שהיחידה עוסקת בחלקה הגדול במערכות מבצעיות, תהליך המחקר והפיתוח מכיל ניסויי חוף-ים-אוויר והפלגות בכלים השונים, בעיקר בסט"ילים וצוללות.

היחידה כפופה למספן הציוד (מצ"ד), ובראשה עומד קצין בדרגת אלוף-משנה.

מרכזי הפיתוח העיקריים של היחידה: הראשי במחנה החותרים הסמוך לחיפה (בצ"ת), השני במחנה מקלף ברמת גן, וצוותים נוספים בתעשיות הביטחוניות.

## היסטוריה
היחידה הוקמה בשנות ה-60 כאחת מהיחידות הסמוכות לממר"ם, ונקראה תחילה "יחידת חיל הים למחשב".

בהמשך שונה שמה לממח"י (**מ**חלקת **מ**חשבים **ח**יל ה**י**ם).

בשנת 1999 התפצלה ממח"י לשתי יחידות תוכנה: **[[מרכז תקשו"ב]]** (תקשורת, שליטה ובקרה), ו**ממת"ם** (מערכות מידע, תהליכים ומחשוב). עם פיצול היחידות הפך אל"ם נתן ברק, שהיה מפקד ממח"י, למפקדה הראשון של תקשו"ב.

"מפת"ח" הוקמה בשנת 2019 כאיחוד של שתי היחידות ובכך חזרו להיות מרכז פיתוח טכנולוגי אחיד בחיל הים. עם איחוד היחידה הועלה סא"ל משה קנזין, שהיה מפקד ממת"ם, לדרגת אל"ם והפך למפקד מפת"ח.

## אותות הערכה והצטיינות

* בשנת 2022 זכתה היחידה בפרס הרמטכ"ל ליחידות מצטיינות על ידי רא"ל אביב כוכבי

* בשנת 2023 זכתה היחידה בפרס ביטחון ישראל

## מפקדי היחידה
* אל"ם צבי שרון
* אל"ם יעקב נוי (נויבירט)
* אל"ם ברוך אילון
* אל"ם שלמה מרקל
* אל"ם ירון צור
* אל"ם נתן ברק
* אל"ם עודד פישר
* אל"ם גיל בן עמי
* אל"ם משה קנזין
* אל"ם ש'

## קישורים חיצוניים
* יחידת מפת"ח, באתר "זרוע הים"
* רביב הדר,	[יחידות - ממת"מ הסיירת הטכנולוגית'''](https://beingalim.files.wordpress.com/2021/03/2014-10-bg.pdf	'''סקירת),	"בין גלים", אוקטובר 2014, עמ' 65.
* 
* ברית אלמוג, מהפכת הכלים הבלתי מאוישים קרובה מתמיד, באתר "זרוע הים", 16 בדצמבר 2016
* עמי רוחקס דומבה, חיל הים 2.0 - הדור הבא, באתר "IsraelDefense", 6 באוקטובר 2016
* 
* 
* 

## הערות שוליים

קטגוריה:יחידות חיל הים הישראלי
קטגוריה:המחשוב בצה"ל
קטגוריה:צה"ל: יחידות פיתוח וייצור טכנולוגי
ויקיפדיה בערבית מצרית

**ויקיפדיה בערבית מצרית** (בערבית מצרית: **ويكيبيديا مصرى**) היא הגרסה של אנציקלופדיית האינטרנט החופשית ויקיפדיה בשפה הערבית המצרית, המנוהלת ומתופעלת בידי קרן ויקימדיה. גרסה זו הושקה באופן רשמי ב-24 בנובמבר 2008 והיא משמשת בעיקר כחלופה לוויקיפדיה הערבית לטובת דוברי הדיאלקט המצרי. ויקיפדיה זו היא אחת משתי מהדורות (יחד עם ויקיפדיה בערבית מרוקאית) הכתובות בדיאלקט של השפה הערבית.

 היא הוויקיפדיה העשירית בגודלה, עם  ערכים ו- משתמשים פעילים.

לעומת גודלה, ויקיפדיה זו נחשבת ויקיפדיה בעלת עומק קטן מאוד, כאשר  (שיטה להארכת טיבה של ויקיפדיה המבוססת על מספר עריכות לערך) שלה נמדד כ-0.3.

מיזם ויקיפדיה בערבית מצרית הועלה לראשונה ב-30 במרץ 2008 והחל להתפתח כפרויקט ב-2 באפריל 2008 בחממת ויקימדיה.

## קישורים חיצוניים

* 

## הערות שוליים

ערבית מצרית
קטגוריה:אתרי אינטרנט שהושקו ב-2008
קטגוריה:מצרים: תרבות
קטגוריה:ערבית
נוהל הגעת מכשירים

[ממוזער|400px|נוהל STAR ל[נמל התעופה ציריך קלוטן בשווייץ]]
**נוהל הגעת מכשירים** (באנגלית: **Standard terminal arrival route**; בראשי תיבות: **STAR**) הוא נוהל טיסה לקראת נחיתת מכשירים. נוהל זה מכונה לפעמים "הצטרפות". ה־STAR הוא דרך מסודרת לשלב את התנועה האווירית במעבר מבקרתן של יחידות הבקרה האזוריות לפיקוח של מגדל הפיקוח בשדה התעופה תוך שמירה על מרווחי הבטיחות. מכיוון שה־STAR מתפרסם בפמ"ת, כל צוותי הטיסה מתודרכים לגביו עוד טרם ההמראה, מה שמקל מאוד על שמירת "התמונה האווירית" בין הפקחים לטייסים, גם כאשר הטיסות מגיעות מכל רחבי העולם.

ה־STAR מפרט את נתיב הטיסה (מהירות, נתיב, נקודות דווח, אמצעי ניווט, גבהים וכדומה) מהנקודה האחרונה במרחב האווירי האזורי, כפי שהוגשה בתוכנית הטיסה או כפי שבוצעה בפועל, ועד לנחיתה על אחד המסלולים של שדה התעופה, במקרים מיוחדים, ביצוע הקפה נמוכה או מעבר לנוהל הנמכת מכשירים. ה־STAR בדרך כלל מיועד להצטרפויות בכללי טיסת מכשירים. את פרטי ה־STAR מפרסמת רשות התעופה האזרחית במסגרת הפמ"ת.

האיור שמתאר את ה־STAR מכיל מידע רב. לדוגמה, בשורת הנתונים שלימין האיור מצוין לאיזה שדה תעופה הדפית מתייחסת (במקרה הזה נמל תעופה ציריך קלוטן בשווייץ), הסימול של שדה התעופה, גובהו ופרטים נוספים.

בצד ימין בתחתית האיור מסומנים גבהי הבטיחות בגזרות השונות סביב השדה בהתייחס לטווח של עד 25 מייל ימי מה־VOR. גבהים אלה הם הגבהים המינימליים לטיסה במקרה שהטייס "התברבר" ואין לו נתונים חוץ מהטווח אל השדה.

הדפית מתארת שלושה תהליכים אפשריים להצטרפות מהמרחב האווירי לנקודת ההמתנה AMIKI. AMIKI היא גם הנקודה ממנה מתחיל תהליך הנמכת מכשירים אל השדה קבע גישה התחלתית (Initial approach fix).

## קישורים חיצוניים

קטגוריה:בקרה אווירית
היא התווכחה איתו שעות

**היא התווכחה איתו שעות** הוא שיר בלדה על חיי זוגיות שכתב והלחין שלומי ברכה. השיר יצא לרדיו באפריל 1986 כסינגל של להקת הפופ רוק משינה.

## היסטוריה
את השיר כתב והלחין שלומי ברכה, ובעיבודו השתתפו ראובן שפירא וכל חברי להקת משינה: ברכה, יובל בנאי, איגי דיין, מייקל בנסון ואבנר חודורוב. השיר הוקלט על ידי להקת משינה בינואר 1986 ויצא כסינגל לרדיו באפריל 1986. ב-17 ביוני 1986 הגיע לראש מצעד הפזמונים של רשת ג'. במצעד הפזמונים העברי השנתי של אותה שנה הגיע למקום השביעי. בשנת 1989 נכלל השיר באלבום האוסף "גבירותי ורבותי: משינה". בשנת 1995 נכלל השיר באלבום "מכונת הזמן: משינה בהופעה 1995", ובהמשך נכלל באלבומי האוסף "גבירותי ורבותי: האוסף השלם" (1996) ו"עסקי הרוקנ'רול" (2010).

הזמר ליאור פרחי הקליט בשנת 2016 גרסת כיסוי לשיר, בעיבודו של ערן כרמי.

בשנת 2021 שימש השיר לקמפיין פרסומי של חברת כלל חברה לביטוח, כאשר שלומי ברכה עצמו הקליט ביצוע מחודש עם מילים שהותאמו לפרסומת.

## תוכן השיר

לשיר שלושה חלקים (בני 15, 18 ו-17 שורות). מרבית בתי השיר הם בני ארבע שורות בחריזה צמודה.

מילות השיר מתארות בצורה לקונית, במעין סקיצה של עלילה נרחבת יותר, סדרת אירועים בחיי זוג. הסיטואציה הלא פשוטה שבה נמצא הזוג מתוארת כבר בשתי שורות הפתיחה:
:היא התווכחה איתו שעות
:כמעט הייתה על סף דמעות.

החלק הראשון, המתאר אינטראקציה בין בני הזוג, מסתיים במעין פזמון חוזר:
:היא אמרה תמצא מוצא, אני רוצה אותך
:היא אמרה תמצא מוצא, אני רוצה אותך.

החלק השני מתמקד בגבר, שנאלץ לעזוב לרגל עיסוקיו, שתיאורם:
:אבל עבד מאוד קשה
:היה עוסק, עוסק מורשה.

חלק זה מסתיים בווריאציה של הפזמון החוזר:
:היא אמרה תמצא מוצא, אם לא אמצא אותך
:היא אמרה תמצא מוצא, אם לא אמצא אותך.

החלק השלישי מתמקד באישה, ש"לא קיבלה טיפול נכון", ולכן
:היא רק רצתה להתנקם
:את הברנש קצת לעקם.

חלק זה מסתיים בפזמון חוזר, המשלב את מילות שני קודמיו:
:היא אמרה תמצא מוצא, אם לא אמצא אותך
:היא אמרה תמצא מוצא, אני רוצה אותך.

לאחר הפזמון החוזר השלישי מופיעה שורת הסיום של השיר, "אין שמש, גשם, יש רק צל". שורה זו הופיעה בשיר קודם של ברכה ומשינה, "אופטיקאי מדופלם", שבו היא תיארה את החורף של שנת הבצורת שהייתה אז. בשירה שלפנינו שורה זו מנותקת לכאורה מהעלילה שקדמה לה. לדעת חיים מזר, מקום בו "אין שמש וגשם, יש רק צל" הוא בית סוהר, והצל הוא צילם של הקירות, כלומר כל חייה האישה תהיה מאחורי סורג ובריח. אפשרות נוספת שמזר מציג היא שהצל של מה שעשתה ילווה אותה כל חייה.

בגרסת הכיסוי של ליאור פרחי הפזמון החוזר זהה בשלושת מופעיו, והוא שווה למופע הראשון של הפזמון בגרסה המקורית.

## קישורים חיצוניים

* 
* 
* חיים מזר, להקת משינה ואשת הוורקהוליסט, באתר "יקום תרבות" 29 בנובמבר 2011
* 

## הערות שוליים

קטגוריה:שירי משינה
קטגוריה:שירים בעברית
קטגוריה:שירים על בכי
קטגוריה:שירי גל חדש
אפקט המבט הכולל

[ממוזער|סרטון מ[תחנת החלל הבינלאומית המציג את חופי אמריקה הצפונית עד אמריקה המרכזית]]
**אפקט המבט הכולל** (באנגלית: **Overview effect**) הוא שינוי קוגניטיבי במצב המודעות, שדווח על ידי מספר אסטרונאוטים וקוסמונאוטים כאשר התבוננו בכדור הארץ מהחלל. המונח נטבע על ידי הסופר פרנק וויט ב-1987 שחקר את הנושא בספרו *The Overview Effect — Space Exploration and Human Evolution.*

האפקט מתייחס לחוויית הצפייה בכדור הארץ ממקור ראשון, שבו הוא נתפס ככדור קטן ושברירי, "תלוי בריק החלל", מוגן וניזון מאטמוספירה דקה כנייר. מהחלל, גבולות לאומיים נעלמים, והסכסוכים שמפלגים את בני האדם הופכים לפחות חשובים. הצורך ליצור חברה בין-כוכבית, עם רצון מאוחד להגן על "הנקודה הכחולה החיוורת" הזו הופך לברור והכרחי.

אסטנרואטים רבים, ביניהם ראסל שוויקארט, אדגר מיטשל, סקוט קלי, ג'יימס אירווין וכריס הדפילד, דיווחו על כך שחוו את האפקט.

## ראו גם
* ספינת החלל כדור הארץ
* נקודה כחולה חיוורת

## לקריאה נוספת
* אפקט המבט הכולל: כיצד מבטו של אסטרונאוט על כדור הארץ יכול לשנות את כולנו, 21 בפברואר 2019

## הערות שוליים

קטגוריה:האדם בחלל
קטגוריה:מושגים באתיקה
Emotet

**אֶמוֹטֵט** (באנגלית: **Emotet**) היא נוזקה הנשלחת אל מוסדות פיננסיים באמצעות הודעות דואר אלקטרוני המכילות קישורים לאתרים מתחזים וקובצי pdf ו-docx זדוניים.  

הנוזקה התגלתה לראשונה בשנת 2014 במספר חברות בגרמניה, אוסטריה ושווייץ.

הקבצים המצורפים לתכתובת הדואר האלקטרוני מכילים קוד מאקרו זדוני בעזרתו ניתן להריץ פקודות ותהליכי מערכת, להתחבר אל שרת שליטה ובקרה (C&C) ולהעביר אליו נתונים רגישים.

מטרתה העיקרית של הנוזקה היא איסוף נתונים פיננסים, אנשי קשר וכתובות דוא"ל, פרטי הזדהות לחשבונות שונים, היסטורית גלישה ושימוש במחשב הקורבן לביצוע מתקפות מניעת שירות.

כאשר הנוזקה מופעלת באמצעות מכונה וירטואלית היא משנה את אופן הפעילות שלה על מנת להקשות ולהטעות חוקרי אבטחת מידע.

## ראו גם
* רוגלה
* נוזקה
* תולעת מחשב
* נוזקות בלינוקס
* אבטחת מחשב אישי

## קישורים חיצוניים
* הונאות המנצלות את ציון חגי תחילת השנה האזרחית, באתר מערך הסייבר הלאומי 
* מידע על הנוזקה באתר Symantec 
*מידע על הנוזקה באתר ה-Cert האמריקאי 

## הערות שוליים

קטגוריה:תוכנות זדוניות
קטגוריה:מתקפות סייבר בעשור השני של המאה ה-21
מרצדס-בנץ SSK

**מרצדס-בנץ SSK** (בגרמנית: **Mercedes-Benz SSK**) היא מכונית ספורט, 2 מושבים, רודסטר אשר יוצרה על ידי יצרנית הרכב הגרמנית **[[מרצדס-בנץ]]** בין השנים 1926–1934 בגרמניה.

## דגמים "מרצדס-בנץ SSK"
### "Typ S"
תצורות
* "26/120/180 PS" - יוצר בין השנים 1926-1927, יוצרו 26 יחידות.
* "26/170/225 PS" - יוצר בין השנים 1928-1930, יוצרו 138 יחידות.
* "26/140/180 PS" - יוצר בין השנים 1926-1927, יוצרו 2 יחידות.
* "26/190/250 PS" - יוצר בשנת 1929, יוצרו 8 יחידות.

### "Typ SS"
תצורות
* "27/140/200 PS" (דגם "700SS") - יוצר בין השנים 1927-1928, יוצרו 4 יחידות.
* "27/160/200 PS" (דגם "700SS") - יוצר בין השנים 1928-1930, יוצרו 31 יחידות. 
* "27/170/225 PS" (דגם "700SS") - יוצר בין השנים 1928-1934, יוצרו 2 יחידות. 
* "27/180/250 PS" (דגם "700SS") - יוצר בין השנים 1929-1930, יוצרו 8 יחידות.

### "Typ SSK"
תצורות
* "27/170/225 PS" (דגם "720SSK") - יוצר בין השנים 1928-1933, יוצרו 32 יחידות.
* "27/180/225 PS" (דגם "720SSK") - יוצר בין השנים 1928-1933, יוצרו 4 יחידות.

### "Typ SSKL"
* מנוע מסוג "M06 RS".
* יוצרו 12 יחידות.
* מהירות שיא: 208 קמ"ש (דגם אווירודינמי - 225 קמ"ש).

## גלריה

קובץ:Techno Classica 2017 IMGP2078 (34894814222).jpg | "מרצדס-בנץ SSK" 
קובץ:Mercedes-Benz, Techno-Classica 2018, Essen (IMG 9287).jpg | "מרצדס-בנץ SSK" 
קובץ:Mercedes-Benz SSKL, Bj. 1931 (2008-06-28) ret.jpg | "מרצדס-בנץ SSKL", שנת 1931 
קובץ:1929 Mercedes Benz 38-250 SS (31724874541).jpg | "מרצדס-בנץ SSK", דגם "38-250 ", שנת 1929 
קובץ:Mercedes-Benz SSKL, Bj. 1931, Heck (2008-06-28) bearb.jpg | "מרצדס-בנץ SSK", שנת 1931
קובץ:1930 Mercedes-Benz 710SS Rennsport - fvr.jpg | "מרצדס-בנץ SSK", דגם "710SS", שנת 1930 
קובץ:1930 Mercedes-Benz SSK interior.jpg | "מרצדס-בנץ SSK", שנת 1930  - מבט לתא הנהג 
קובץ:Mercedes-Benz SSK salon.jpg | "מרצדס-בנץ SSK", שנת 1930  - מבט לתא הנהג 
קובץ:Mercedes-Benz Roadster vr.jpg | "מרצדס-בנץ SSK"


## ראו גם
* מרצדס-בנץ

## קישורים חיצוניים

* 
* אתר מרצדס-בנץ העולמי

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1926
SSK
קטגוריה:כלי רכב גרמניים
אולה ווייגרסטורפר

**אולה ווייגרסטורפר** (בגרמנית: **Ulla Weigerstorfer**; נולדה ב-16 באוגוסט 1967) היא מנחת טלוויזיה, שחקנית ודוגמנית אוסטרית, מיס עולם לשנת 1987.

## ביוגרפיה
ווייגרסטורפר נולדה בווינה, אוסטריה.

בשנת 1987 נבחרה למיס עולם אוסטריה בתחרות דוגמנות, הבוחרת את נציגת אוסטריה למיס עולם, בתחרות מיס עולם שנערכה באלברט הול נבחרה במקום הראשון מבין 87 מתמודדות מרחבי העולם.

באפריל 1988 הצטלמה בעירום למגזין פלייבוי האמריקאי.

ב-1991 התארחה בפרק של הקומדיה הגרמנית-אוסטרית "Ein Schloß am Wörthersee".

מ-1991 ועד 1998 הייתה בתפקיד קבוע בסדרה "Tohuwabohu" של רשת השידור האוסטרית הציבורית "ORF".

ב-1998 שיחקה בסרט הטלוויזיה "Quintett komplett". מ-1998 ועד 1999 גילמה שוטרת באופרת הסבון המשטרתית "Kaisermühlen Blues".

ב-1999 שיחקה בפרק של הסדרה המפקח רקס.

היא הגישה תקופה מסוימת תוכנית ספורט ברדיו, מ-2003 ועד 2009 עבדה במרכז לרכיבת סוסים באוסטריה תחתית.

בשנת 2005 נולדה בתה.

## קישורים חיצוניים

* 

## הערות שוליים

קטגוריה:דוגמניות אוסטריות
קטגוריה:זוכות מיס אוסטריה
קטגוריה:משתתפות בתחרות מיס עולם 1987
קטגוריה:זוכות בתחרות מיס עולם
קטגוריה:שחקניות קולנוע וטלוויזיה אוסטריות
קטגוריה:מנחות טלוויזיה אוסטריות
קטגוריה:אוסטריות שנולדו ב-1967
קטגוריה:אוסטרים שנולדו ב-1967
איזבלה אראזובה

**איזבלה אראזובה** (בארמנית: **Իզաբելլա Արազովա**; נולדה ב-25 בספטמבר 1936) היא מלחינה ארמנית.

## חייה
איזבלה קונסטנטינובנה אראזובה (אראזיאן) נולדה ברוסטוב על הדון, ברית המועצות. היא למדה מוזיקה בקולג' מליקיאן למוזיקה מ-1955 עד 1958, ובהמשך למדה הלחנה אצל אורסט יבלאחוב בקונסרבטוריון של לנינגרד מ-1961 עד 1963, ואצל אדוארד מירזויאן בקונסרבטוריון של ירוואן מ-1964 עד 1967. אחרי השלמת לימודיה, לימדה תזמור, הלחנה והרמוניה במכון הפדגוגי בירוואן עד 1990. ב-1967 התקבלה כחברה באיגוד המלחינים הארמני.

יצירותיה של אראזובה מבוצעות בארמניה, רוסיה, אסטוניה, אוקראינה, ארצות הברית, יפן, צרפת ושווייץ. היא מתגוררת בירוואן מאז 1942.

## רשימת יצירות נבחרות
* רביעיית מיתרים מס' 1, 1965
* "מקהלות פוליפוניות" (ס. קאפוטיקיאן), 1966
* קונצ'רטו לתזמורת, 1967
* "אלגוריות" (ו. גריגוריאן), לכינור ופסנתר, 1969
* "אלגיה", לצ'לו ופסנתר, 1969
* "טריפטיך", סימפוניה (קאפיטיקיאן) למקהלה ותזמורת 1972
* 3 פואמות יפניות מימי הביניים (yaponskikh stikhotvoreniy) לכינור ופסנתר, 1979
* "5 רטרוספקציות" לפסנתר, 1983
* סונאטה מס' 1 לצ'לו, 1983
* סונאטה מס' 2 לצ'לו ופסנתר, 1984
* "פרפטואום מובילה" לצ'לו ופסנתר, 1984
* סונאטה לפסנתר, 1985
* סונאטה מס' 3, "סונאטת מסתורין", צ'לו ופסנתר, 1987
* "העולם הוא רק חלום" (פואמות יפניות מימי הביניים), כינור ופסנתר, 1988
* סונאטה לכינור ופסנתר, 1991
* רביעיית מיתרים מס' 2, 1991
* "קוואטרו", 4 צ'לי, 1995
* "תפילה", תזמורת, 1996

## קישורים חיצוניים

## הערות שוליים

קטגוריה:מלחינים ארמנים
קטגוריה:מלחינים סובייטים
קטגוריה:מורים למוזיקה
קטגוריה:ילידות 1936
Tim (אלבום)

***Tim*** (בעברית: "**טים**"; מעוצב כ-***TIM***) הוא אלבום האולפן השלישי של ה-DJ והמפיק המוזיקלי השוודי אביצ'י. האלבום יצא לאור ב-6 ביוני 2019, כשנה לאחר יום קבורתו של אביצ'י, וזהו האלבום השלישי שלו והראשון שיצא לאחר מותו. כל ההכנסות ממכירת האלבום יתרמו לעמותת טים ברגלינג, אותה הקימה משפחתו לאחר מותו להעלאת המודעות לבריאות הנפש.

## רקע והפקה
ב-5 באפריל 2019, פורסם סרטון בערוץ היוטיוב של אביצ'י שבו הוכרז כי האלבום יצא לאור בשם "Tim", זאת לאחר שהושלמו כל השירים על ידי מפיקים שעבדו לאורך השנים עם אביצ'י. חמישה ימים לאחר מכן, יצא הסינגל הראשון "SOS" בשיתוף עם אלו בלאק, שעבד בעבר עם אביצ'י על אחד מהלהיטים שלו "Wake Me Up". כחודש לאחר מכן, ב-9 במאי 2019, יצא לאור הסינגל השני "Tough Love", בשיתוף עם אגנס ו-Vargas & Lagola (וינסט פונטרה וסאלם אל פקיר), צמד המפיקים שלקח חלק בשלושה שירים מהאלבום ועבד עם אביצ'י לאורך השנים. ב-6 ביוני 2019, יום יציאת האלבום לאור, יצא הסינגל השלישי והאחרון "Heaven", בשיתוף עם כריס מרטין, סולן להקת קולדפליי.

ב-22 ביוני 2019, דורג האלבום במקום הראשון במצעד אלבומי הדאנס/אלקטרונית של המגזין Billboard.

## רשימת רצועות

## נתוני מכירות

## קישורים חיצוניים

* 

## הערות שוליים

קטגוריה:אלבומי אביצ'י
קטגוריה:אלבומים שהתפרסמו לאחר מות מבצעיהם
קטגוריה:אלבומים באנגלית
קטגוריה:אלבומי כסף בממלכה המאוחדת
קטגוריה:אלבומי חברת יוניברסל מיוזיק גרופ
יבאסי

**יבאסי** (בצרפתית: **Yabassi**) היא עיר בקמרון שנמצאת באזור החוף.

## גאוגרפיה
יבאסי ממוקמת כ-50 ק"מ מבירת האזור דואלה וכ-180 ק"מ מבירת המדינה יאונדה.

## אקלים
הטמפרטורה הממוצעת היא 20 מעלות צלזיוס. החודש הכי חם הוא ינואר (22 מעלות צלזיוס). החודש הכי קר הוא אוגוסט (16 מעלות צלזיוס). כמות המשקעים הממוצעת היא 2,215 מילימטרים בשנה. חודש ספטמבר הוא החודש שיש בו הכי הרבה גשם (385 מ"מ גשם), וחודש ינואר הוא החודש שיש בו הכי פחות גשם (12 מ"מ גשם).

## היסטוריה
בזמן השלטון הגרמני בקמרון, יבאסי הייתה מרכז מסחרי ועיר אסטרטגית. קרב יבאסי  התקיים ביבאסי בזמן מלחמת העולם הראשונה.

## תנועה ותחבורה
יבאסי ממוקמת ליד הכבישים האזוריים P15 ו-P16.

## קישורים חיצוניים

* 

## הערות שוליים

קטגוריה:קמרון: ערים
ג'ורג'ינה הייג

**ג'ורג'ינה הייג** (באנגלית: **Georgina Haig**; נולדה ב-3 באוגוסט 1985) היא שחקנית טלוויזיה וקולנוע אוסטרלית.

## ביוגרפיה
הייג נולדה במלבורן, ויקטוריה, אוסטרליה. אמה, ג'יליאן, היא אמנית; אביה, ראסל, הוא תסריטאי ובמאי; ואחיה הצעיר, ג'וליאן, הוא דוגמן ושחקן.

במשך כל ילדותה ועד גיל ההתבגרות היא למדה בלט, ובכיתה ח' הופיעה עם האקדמיה המלכותית למחול בלונדון. הייג למדה בבית הספר התיכון רד היל ולאחר מכן ב"מכללת טוראק" לצורך השלמת השכלה תיכונית. היא התקבלה לאוניברסיטת מלבורן כדי ללמוד אמנויות, אך דחתה את לימודיה בשנה אחת כדי ללמד אנגלית בווייטנאם באוניברסיטת האנוי למדע וטכנולוגיה. לאחר מכן חזרה למלבורן כדי להמשיך את לימודיה והתקבלה לחוג לאמנויות הבמה של אוניברסיטת אדית קוון . היא סיימה את לימודיה בשנת 2008 בגיל 23.

## חיים אישיים
ביוני 2014 נישאה לשחקן והתסריטאי ג'וש מייפלסטון. במרץ 2017 נולדה בתם הבכורה, גרטה. 

## פילמוגרפיה

### קולנוע

### טלוויזיה

### קישורים חיצוניים

קטגוריה:שחקניות קולנוע וטלוויזיה אוסטרליות
קטגוריה:בוגרות אוניברסיטת אדית קוון
קטגוריה:אוסטרליות שנולדו ב-1985
קטגוריה:אוסטרלים שנולדו ב-1985
גד פולק

**גד (גדי) פולק** (5 ביוני 1940 — 8 בדצמבר 2018) היה מחשובי הבוטנאים בישראל, כותבם של כמה ספרי יסוד בחקר צמחיית ארץ ישראל.

## חייו
פולק נולד בקיבוץ געתון. כשמלאה לו שנה עקרו הוריו לרמת גן, שם גדל ולמד, עד סיום לימודי התיכון בתיכון אהל שם.

עם תום לימודיו התגייס לצה"ל, ושירת במסגרת הנח״ל בקיבוץ ארז ולאחר מכן בקיבוץ צאלים. בשנת 1963 החל בלימודי ביולוגיה באוניברסיטת תל אביב והמשיך לתואר שני ושלישי במדעי הצמח ואקולוגיה. את עבודת הדוקטורט שלו השלים בשנת 1975.

בשנת 1964 נישא לנאוה. לשניים שלוש בנות ושישה נכדים.

## קריירה מקצועית
פולק שימש מרצה באוניברסיטה העברית ולאחר מכן בטכניון ובפקולטה לחקלאות של האוניברסיטה העברית. כמו כן פיתח את קורס ״צומח ארץ ישראל״ באוניברסיטה הפתוחה ושימש שנים רבות מנחה הקורס. פולק גם עבד כמרצה ומנחה לתואר ראשון ושני וכראש מסלול ביולוגיה-כימיה בסמינר הקיבוצים לאורך שנים רבות.

### ספריו
ספרו החשוב הראשון של פולק היה **אקולוגיה של הצומח בארץ ישראל** (1978), המשמש ספר מרכזי בתחום צומח ארץ ישראל עד היום. המשך והרחבה לספר זה באו מאוחר יותר (2001), בספר **אקולוגיה - התאוריה והמציאות הישראלית**. תרומה נוספת בעלת חשיבות רבה הייתה בשני כרכי **הספר האדום – צמחים בסכנת הכחדה בישראל**, שמנו צמחים הנמצאים בסיכון בישראל וצמחים הנמצאים בסכנת הכחדה. שני כרכי ״הספר האדום״ היו מפעל יחידאי כמעט בתחום צומח ארץ ישראל שנהנה מהיקף אנציקלופדי תוך הקפדה על דיוק מדעי.

פולק, שנודע בגישתו המדעית היסודית והמעמיקה העשיר את מדף הספרים הקשורים לצומח ארץ ישראל גם בספר על **החורש הים תיכוני**, ובספרון, פרי מחקר מעמיק, שעסק ב**ביולוגיה והאקולוגיה של [[בר זית בינוני]]**. תרומה נוספת לחקר הבסיסי בתחום צומח ארץ ישראל העלה ביחידות הלימוד שכתב לאוניברסיטה הפתוחה (״צומח וצמחים״ ו״צומח וצמחים בארץ ישראל״).

### מדריכים ואנציקלופדיות
פולק היה האחראי לעריכה מדעית של הערכים הבוטניים באנציקלופדיה **חדוות הדעת - עולם הטבע**, ו**האנציקלופדיה המדעית לנוער**. עוד היה אחראי לערכים חשובים ב**מדריך ישראל** וב**מדריך החי והצומח של ארץ ישראל**.

### כתבי עת
לצד פרסומים רבים בכתבי עת בישראל ובחו״ל, בהם **טבע וארץ**, **רתם**, *Israel Journal of Ecology and Evolution*, ואחרים, היה פולק אחד מעורכיו (לצד פרופ׳ אבי שמידע) של כתב העת ״רתם״. מאוחר יותר (2014–2018) היה מקימו, מנהלו והנפש החיה שמאחורי כתב עת לצמחי ישראל ״כלנית״. בכתב עת זה - יחיד בסוגו בישראל - ראו אור רשת מאמרים, דוחות ומחקרים ששילבו הקפדה מדעית בעריכה עם ניסיון להנגיש את תחום צומח ארץ ישראל לקהל מתעניינים רחב. ״כלנית״ שיקף גם את החשיבות שייחס פולק להגשת חומרים מדעיים איכותיים בנושא צומח ארץ ישראל בשפה העברית, ודחה את התפישה לפיה הפרסום בעברית צריך להיות משני או פחות ערך לפרסום בכתבי עת בלעז.

## קישורים חיצוניים
* 

## הערות שוליים

קטגוריה:בעלי תואר דוקטור מאוניברסיטת תל אביב
קטגוריה:בוטנאים ישראלים
קטגוריה:בוגרי בית הספר אהל שם
קטגוריה:חברי גרעיני נח"ל
קטגוריה:ישראלים שנולדו ב-1940
קטגוריה:ישראלים שנפטרו ב-2018
קסידי פרימן

**קסידי פרימן** (באנגלית: **Cassidy Freeman**; נולדה ב-22 באפריל 1982) היא שחקנית ומוזיקאית אמריקאית ממוצא יהודי.

## ביוגרפיה
פרימן נולדה בשיקגו, אילינוי שבארצות הברית, לאב יהודי ולאם נוצרייה. הוריה הם עורכי הדין גלינה (לבית וגר) ולי פרימן, זוג פרקליטים ובעלי חווה חקלאית במונטנה. לה שני אחים גדולים: קריספין פרימן , מדבב; וקלארק פרימן, מוזיקאי.

סיימה בהצטיינות לימודי תיאטרון וספרדית במידלברי קולג'.

## קריירה
### מוזיקה
קסידי פרימן שרה ומנגנת בפסנתר בלהקת "The Real D'Coy". חבריה ללהקה הם אנדי מיטון ואחיה קלארק פרימן.

### טלוויזיה

### קולנוע

## קישורים חיצוניים

* 

## הערות שוליים

קטגוריה:בוגרי מידלברי קולג'
קטגוריה:שחקניות קולנוע וטלוויזיה אמריקאיות
קטגוריה:פסנתרניות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות ממוצא יהודי
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
בנואה לקונט

**בנואה לקונט** (בצרפתית: **Benoît Lecomte**; נולד ב-3 ביוני 1967 בלס בניס שבצרפת) הוא שחיין למרחקים ארוכים והאדם הראשון אשר צלח בשחייה את האוקיינוס האטלנטי בשנת 1998.

## חציית האוקיינוס האטלנטי
ב-1998 יצא לקונט במסע לחציית האוקיינוס האטלנטי בשחייה, על מנת לגייס כספים לחקר מחלת הסרטן בעקבות מות אביו מהמחלה. ב-16 ביולי יצא לדרך מחופה של העיר היאניס שבמדינת מסצ'וסטס ושחה אל האיים האזוריים, בהם ביצע הפסקה של שבוע. משם המשיך אל נקודת הסיום בעיר קיברון שבצרפת, אליה הגיע ב-25 בספטמבר של אותה שנה, מסעו של לקונט נמשך כ-73 ימים במהלכם שחה כ-5,980 קילומטרים כ-8 שעות רצופות בכל יום, את המסע של לקונט ליווה צוות שלושה אנשים עם סירת מפרש באורך של 12 מטרים, עליה אכל וישן במהלך הלילות. הסירה צוידה במערך ליצירת שדה אלקטרומגנטי הנפרס למרחק של 7 מטרים, על מנת להרחיק כרישים וחיות ים גדולות, ולהבטיח את ביטחונו של לקונט במהלך השחייה, למרות המערכת נתקל לקונט לא פעם בצבי ים, דולפינים ומדוזות.
בסיום המשחה הודיע שלעולם לא ייקח על עצמו אתגר כזה בשנית.

## הקפת החירות
ב-11 בספטמבר 2002 יצא לקונט למשחה במי נהר פוטומק דרך מפרץ צ'ספיק אל העיר הנקודה שבה עמדו מגדלי התאומים בניו יורק כמחווה לעם האמריקאי.

## הניסיון לחצות את האוקיינוס השקט והשחייה לאי הפלסטיק
ב-2018 כעשרים שנים לאחר חציית האטלנטי יצא לקונט בניסיון לחצות את האוקיינוס השקט בשם **The longest swim** (השחייה הארוכה ביותר) יחד עם צוות רחב יותר של 8 אנשים בהובלת אחינו של לקונט פול והביולוג הימי הישראלי יואב נבו ששימש כקפטן הספינה המלווה.

המסע המאורגן לווה על יד חברת Seeker  האמריקאית שהפיקה סדרה עבור ערוץ דיסקברי והצוות הרחב הורכב מתזונאי, רופא ומטאורולוג ימי.

ב-5 ביוני 2018 יצא לקונט לדרך מקאנטו שביפן כאשר המטרה היא שחייה למרחק של כ-8900 קילומטר עד לקליפורניה, במהלך המסע אסף הצוות דוגמיות רבות של פלסטיק על מנת להעלות את המודעות לזיהום האוקיינוס, לאחר כחודש וחצי של שחייה החליט הצוות לחזור ליפן עקב נזקים משמעותיים לספינה בעקבות סופות והוריקנים בים, לאחר ביצוע תיקונים יצא הצוות בשנית לים לאותה הנקודה בה עצר לפני החזרה ליפן ולקונט שב לשחות ברציפות עוד 115 ימים עד להוואי אז ביצע הצוות הפסקה בדומה למסע הראשון ולאחריה המשיך הצוות עד לאזור המכונה אי הפלסטיק, נקודה אליה מתרכז הפלסטיק הנסחף ברחבי האוקיינוס, לאחר ההגעה אל שולי האי ותיעוד המקום החליט הצוות לשוב להוואי עקב תנאי מזג האוויר הקשים והנזקים הקשים לספינה. בסך הכל שחה לקונט למעלה מ-3,000 ק"מ כאשר הוא מתכן להמשיך את המסע אם כי טרם ידוע תאריך ההמשך.

לקונט מתגורר באוסטין, טקסס.

## קישורים חיצוניים

* 
* מטוקיו עד לסן פרנסיסקו: זהו האדם שיחצה בשחייה את האוקיינוס השקט, באתר (צלם ים)
* השחיין מאוסטין ינסה לחצות את האוקיינוס, באתר (אוסטין 360)
* 

## הערות שוליים

קטגוריה:האוקיינוס האטלנטי: היסטוריה
קטגוריה:שיאני עולם צרפתים: שחייה
קטגוריה:שחייני מים פתוחים צרפתים
קטגוריה:בוגרי אוניברסיטת טקסס בסן אנטוניו
קטגוריה:צרפתים שנולדו ב-1967
קלי קרפט

[250px|ממוזער|שגריר ישראל באו"ם [גלעד ארדן (משמאל) נועד בניו יורק עם מזכיר המדינה האמריקאי מייק פומפאו (מימין) ועם קרפט (במרכז), אוגוסט 2020]]
**קלי נייט קרפט** (באנגלית: **Kelly Knight Craft**, לבית גילפויל נולדה ב-24 בפברואר 1962) היא אשת עסקים ודיפלומטית אמריקאית, שכיהנה  כשגרירת ארצות הברית באומות המאוחדות. לפני כן כיהנה כשגרירת ארצות הברית בקנדה, והאישה הראשונה שכיהנה בתפקיד זה. ב-2007 היא התמנתה על ידי הנשיא ג'ורג' ווקר בוש לנציגה מתחלפת של ארצות הברית באומות המאוחדות, שם התמקדה באינטרסים של ארצות הברית באפריקה. היא הייתה נציגה של הוועידה הרפובליקנית הלאומית שנערכה בקנטקי היא עמדה בראש חברת ייעוץ כלכלי, "Kelly G. Knight LLC", שמרכזה בלקסינגטון, קנטקי.

ב־22 בפברואר 2019 הודיע נשיא ארצות הברית דונלד טראמפ כי החליט למנות את קרפט לתפקיד שגרירת ארצות הברית באו"ם.

## ביוגרפיה
קלי קרפט נולדה ב-1962, בתו של הווטרינר ד"ר בובי גילפויל ושרי דייל גילפויל. אביה היה פעיל המפלגה הדמוקרטית, שפעם כיהן כיושב ראש מחוז ברן, של המפלגה הדמוקרטית של קנטקי. היא גדלה בגלאזגו, קנטקי, וסיימה את בית הספר התיכון גלאזגו בשנת 1980. היא סיימה תואר ראשון מאוניברסיטת קנטקי בשנת 1984.

קלי קרפט תוארה כתורמת נדיבה למועמדים פוליטיים.

בשנת 2004, הייתה קרפט תומכת בולטת של ג'ורג' ווקר בוש, אשר מינה אותה כנציגה חלופית לאו"ם בשנת 2007. במסגרת המשלחת, האחריות שלה כללה ייעוץ לשגריר האו"ם בנוגע למדיניות ארצות הברית לגבי אפריקה.

בשנת 2016 תרמו קרפט ובעלה הנוכחי מיליוני דולרים למועמדים רפובליקנים, שהתמודדו במסגרת הבחירות לנשיאות ארצות הברית 2016. לפני שתרמו יותר משני מיליון דולר לקמפיין של דונלד טראמפ, תמכו בני הזוג במרקו רוביו.

קרפט כיהנה בחבר הנאמנים של האלמה מאטר שלה, אוניברסיטת קנטקי, לתקופה המתחילה באוגוסט 2016, אך התפטרה כדי לקבל את תפקיד השגרירה בקנדה כעבור שנה.

ב-15 ביוני 2017, הייתה קרפט מועמדת של הנשיא דונלד טראמפ להיות שגרירת ארצות הברית בקנדה. מינויה אושר על ידי הסנאט של ארצות הברית ב-3 באוגוסט, והיא נכנסה לתפקיד ב-23 באוקטובר.

לאחר שניקי היילי הודיעה על התפטרותה מתפקיד שגריר ארצות הברית באומות המאוחדות, הציע הנשיא טראמפ את התפקיד להת'ר נאוארט, ולאחר שהיא ויתרה על התפקיד, הודיע הנשיא טראמפ בחשבון הטוויטר שלו ב-22 בפברואר 2019, כי החליט למנות את קלי קרפט לתפקיד. היא תחליף את ג'ונתן כהן, שמכהן כשגריר בפועל, בכפוף לאישור הסנאט. ביוני במהלך השימוע בסנאט אמרה: "לא תהיה לישראל חברה טובה ממני באו"ם".

ב-31 ביולי 2019 אושר מינויה בסנאט, והיא נכנסה לתפקיד ב-12 בספטמבר אותה שנה.

## חיים אישיים
קרפט נשואה בשלישית. היא נישאה לבעלה הראשון, דוד ס. מורוס, ואחר-כך נישאה לג'דסון נייט. היא נישאה לבעלה השלישי והנוכחי, ג'ו קרפט באפריל 2016. בעלה של קרפט הוא מיליארדר, מנהל בחברת כרייה שהיא יצרנית הפחם השלישית בגודלה במזרח ארצות הברית.

## קישורים חיצוניים

## הערות שוליים

קטגוריה:דיפלומטים אמריקאים
קטגוריה:דפים עם תרגומים שלא נסקרו
קטגוריה:נשיאות דונלד טראמפ הראשונה: אישים
קטגוריה:אמריקאים ילידי קנטקי
קטגוריה:לקסינגטון (קנטקי): אישים
קטגוריה:בוגרות אוניברסיטת קנטקי
קטגוריה:בוגרי אוניברסיטת קנטקי
קטגוריה:שגרירות
קטגוריה:שגרירי ארצות הברית באו"ם
קטגוריה:שגרירים בקנדה
קטגוריה:שגרירי ארצות הברית בקנדה
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
לורה מנל

**לורה מנל** (באנגלית: **Laura Mennell**; נולדה ב-18 באפריל 1980) היא שחקנית קנדית.

## ביוגרפיה
לורה מנל נולדה ב-18 באפריל 1980 בסארי, קולומביה הבריטית שבקנדה להורים ממוצא אירי, בריטי וצרפתי. 

מנל היא בת דודתו של השחקן אלן יאנג (אנ'), כוכב סדרת הטלוויזיה הקלאסית "מיסטר אד" (1961–1966).

## חיים אישיים
מנל היא צמחונית ודוברת אנגלית וצרפתית שוטפת.

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה קנדיות
קטגוריה:צמחוניות קנדיות
קטגוריה:קנדים ממוצא צרפתי
קטגוריה:קנדים ממוצא בריטי
קטגוריה:קנדיות שנולדו ב-1980